PTA-kleuter skok dood buite huisŉ Tweejarige seun van Pretoria is doodgeskok terwyl hy saam met sy maats buite sy huis gespeel het. Volgens ao. Mike Mbewe, ŉ polisiewoordvoerder, het die voorval Woensdagmiddag in Mamelodi plaasgevind. “Die seun, Magau Naka, is dood nadat hy aan ŉ lewendige elektriese kabel geraak het. Die kabel was daar weens ŉ onwettige verbinding buite sy ouerhuis se hek,” het Mbewe gesê. Naka is na die Stanza Bopape-kliniek gehaas, maar is met sy aankoms dood verklaar. Mbewe het gesê ‘n geregtelike doodsondersoek sal uitgevoer word.